**ΚΡΙΤΗΡΙΟ ΑΞΙΟΛΟΓΗΣΗΣ ΝΕΟΕΛΛΗΝΙΚΗ ΛΟΓΟΤΕΧΝΙΑ: Ε. Αρτεμίου – Φωτιάδου «Νομάδες»**

**Νομάδες**

*Το ποίημα είναι της Ελένης Αρτεμίου- Φωτιάδου, ανήκει στη συλλογή «Χειμερία Ζάλη» , έχει κυκλοφορήσει από τις Εκδόσεις Μανδραγόρας τον Οκτώβριο του 2017.*

|  |
| --- |
| Πρωτόγονοι είμαστε ακόμα, λεςΚοιμόμαστε στις ευκαιριακές σπηλιές μας σαν νομάδες που φοβούνται να κατοικήσουν ένα δυνατό συναίσθημαΤις νύχτεςΖωγραφίζουμε επάνω στα τοιχώματα της σκέψηςένα μικρό ελαφίσιο όνειρονα τρέχει ανυπεράσπιστο στη σαβάνα του κόσμου μαςΚι όταν μας παίρνει ο ύπνος πλάι στα βέλη χέρια μας ονειρευόμαστε πως γίνεται το θήραμα της επόμενης μέραςΤο τρόπαιο που θα σηκώσουμε ψηλάγια όλο αυτό τον μακρύ δρόμο ουτοπίαςΝομάδες είμαστε, μου λεςΆστεγες πάντα οι μεγάλες μας αγάπεςμε ένα ρίγος από κρύο ή πυρετό |

1. Να σχολιάσετε τη λειτουργία του τίτλου σε σχέση με το θέμα και το περιεχόμενο του ποιήματος.
2. Να σχολιάσετε την επικοινωνιακή λειτουργία του πρώτου ρηματικού προσώπου. Πώς πιστεύετε ότι επηρεάζει τον αναγνώστη; Ποια αλλαγή στο επικοινωνιακό αποτέλεσμα θα είχε η αλλαγή του σε τρίτο ρηματικό πρόσωπο;
3. Να περιγράψεις αξιοποιώντας τρεις (3) κειμενικούς δείκτες το συναισθηματικό κλίμα που κυριαρχεί στο ποίημα και να εκφράσεις τις σκέψεις και τα συναισθήματα που σας γεννά η ανάγνωση του ποιήματος. Να αναπτύξεις την απάντησή σου σε 100-150 λέξεις.